Daniel Fahre

Daniel Fahre (født 30. mars 1991) er en norsk filmregissør fra Skien.

Han regisserte Sammen om drømmen om den norske poptvillingduoen Marcus & Martinus, utgitt i 2017. Filmen vant publikumsprisen folkets Amanda under Amandaprisen 2017. Filmen satte rekord i Norge, med den beste åpningen for en dokumentar noensinne.

I 2019 regisserte han Born2Drive om motorsportutøveren Oliver Solberg, som ble nominert til beste dokumentar under Amandaprisen 2019. Filmen var den mest sette dokumentaren på kino i 2019.

Han var regissør for TV-serien Rådebank som gikk på NRK fra mars 2020 til februar 2022. Sesong 2 ble lansert i januar 2021 og ble nominert til 11 priser under Gullruten 2021. Fahre vant selv Gullruten i klassen beste regi, tv-drama. Rådebank vant også Seriekritikerprisen for beste norske drama i 2021. Han ble nominert til Gullruten 2022 for beste klipp TV-drama for serien sammen med Vetle Strøm, Svein Olav Sandem og Frida R. Møller. Rådebank er en av NRKs mest strømmede serier.

Referanser

Eksterne lenker 
 

Norske filmregissører
Vinnere av Gullrutens fagpris